Αξιολόγηση διατροφικών συνηθειών εγκύων σε επίπεδο μικροθρεπτικών συστατικών κατά το 2ο τρίμηνο της κύησης
Creators: name: Σταμκόπουλος, Αστέριος Παναγιώτη
Publisher: name: Aristotle University of Thessaloniki
Year: 2021
Subjects: Κύηση
Ανεπάρκεια μικροθρεπτικών συστατικών
Πηγές τροφίμων
Pregnancy
Micronutrient deficiency
Food sources

description: Σκοπός της μελέτης: Σκοπός της παρούσας διατριβής ήταν η διερεύνηση της επίδρασης της μητρικής διατροφής στην εξέλιξη της κύησης. Στο πλαίσιο της ολιστικής αυτής προσέγγισης, τέθηκαν οι εξής στόχοι: α) η καταγραφή και αξιολόγηση της μητρικής πρόσληψης σε επίπεδο τροφίμων με τη χρήση ημιποσοτικού FFQ, β) η εκτίμηση του βαθμού ανεπάρκειας σε επίπεδο μικροθρεπτικών συστατικών, γ) ο προσδιορισμός της συγκέντρωσης ελεύθερων αμινοξέων στο αμνιακό υγρό κατά το δεύτερο τρίμηνο της κύησης και δ) η διερεύνηση της δυνητικής επίδρασης της μέσης μητρικής διατροφικής πρόσληψης επιλεγμένων θρεπτικών συστατικών στη σύσταση του αμνιακού υγρού στο δεύτερο τρίμηνο της κύησης. Υλικά και μέθοδοι: Στη μελέτη έλαβαν μέρος 518 γυναίκες, μεταξύ της δέκατης έκτης και εικοστής έκτης εβδομάδας της κύησης, οι οποίες θα υποβάλλονταν σε προγραμματισμένη αμνιοπαρακέντηση για προγεννητικό έλεγχο. Η συλλογή των δεδομένων που σχετίζονται με τις διατροφικές συνήθειες των εγκύων πραγματοποιήθηκε με ημιποσοτικό FFQ, το οποίο συμπληρώθηκε κατά τη διάρκεια προσωπικής συνέντευξης, ενώ ο υπολογισμός των θρεπτικών συστατικών έγινε σύμφωνα με τις βάσεις δεδομένων χημικής σύνθεσης τροφίμων. Για τον προσδιορισμό της ανεπάρκειας σε επίπεδο μικροθρεπτικών συστατικών χρησιμοποιήθηκε η μέθοδος EAR cut-point method, ενώ για τη βιταμίνη Ε η μέθοδος προσέγγισης πιθανοτήτων. Ο προσδιορισμός των ελεύθερων αμινοξέων στο αμνιακό υγρό πραγματοποιήθηκε με χρωματογραφία υψηλής απόδοσης – αντίστροφης φάσης. Η στατιστική ανάλυση των δεδομένων πραγματοποιήθηκε με τη χρήση του στατιστικού πακέτου SPSS, 27.0. Αποτελέσματα: Κατά την ανάλυση των δεδομένων της διατροφικής πρόσληψης παρατηρήθηκε ότι μεγάλο ποσοστό (14,31%) της ημερήσιας πρόσληψης ως προς την ενέργεια καλύπτεται από την ομάδα των επεξεργασμένων δημητριακών, τα οποία καταναλώνονται με μεγάλη συχνότητα σε ημερήσια βάση. Ακόμη, ενδιαφέρον παρουσιάζει το γεγονός ότι κύριες πηγές πρόσληψης σιδήρου αποτέλεσαν οι ομάδες εκείνες των επεξεργασμένων δημητριακών (20,06%), και των δημητριακών ολικής άλεσης (14,12%), ενώ η ομάδα του κόκκινου κρέατος (9,57%) συνέβαλε σε μικρότερο ποσοστό. Επίσης, η πρόσληψη του φυλλικού οξέος καλύπτεται από την κατανάλωση των ομάδων λαχανικών (26,35%) και φρούτων – χυμών (18,08%). Όσον αφορά το βαθμό ανεπάρκειας, παρατηρήθηκε ότι το 100%, 99,03%, 62%, 59,27%, 50,39% και 49,03% των γυναικών, οι οποίες συμμετείχαν στη μελέτη, είχαν διατροφική πρόσληψη κάτω από το EAR ή AI για το σίδηρο, το φυλλικό οξύ, τη βιταμίνη Ε, τη βιταμίνη Α, το ασβέστιο και το μαγνήσιο, αντίστοιχα. Τα διαστήματα εμπιστοσύνης bootstrap δύνανται να αντανακλούν καλύτερα την πραγματικότητα. Το ποσοστό του πληθυσμού με ανεπαρκή πρόσληψη φυλλικού οξέος κυμαίνεται από 98,3%-99,8%, ενώ για το μαγνήσιο το διάστημα αυτό είναι 43,4%-61,1%. Κατά την ανάλυση του αμνιακού υγρού έγινε προσδιορισμός 15 αμινοξέων. Η στατιστική ανάλυση των δεδομένων κατέδειξε στατιστικά σημαντική θετική συσχέτιση μεταξύ της μητρικής πρόσληψης πρωτεϊνών και της γλυκίνης (r=0,332, p=0,028), της βαλίνης (r=0,397, p=0,008), της λευκίνης (r=0,358, p=0,017), της τρυπτοφάνης (r=0,337, p=0,025) και της κυστεΐνης (r=0,419, p=0,005) του αμνιακού υγρού. Επίσης, παρατηρήθηκε αρνητική συσχέτιση μεταξύ της μητρικής πρόσληψης σιδήρου και της τυροσίνης (r=-0,340, p=0,024), ενώ θετική συσχέτιση μεταξύ της πρόσληψης ψευδαργύρου και της λευκίνης (r=0,331, p=0,028). Συμπεράσματα: Συμπερασματικά, η ανεπαρκής μητρική διατροφική κατάσταση σε επίπεδο μικροθρεπτικών συστατικών αποτελεί ένα σημαντικό πρόβλημα δημόσιας υγείας σε πολυάριθμες αναπτυγμένες χώρες, μεταξύ των οποίων και η Ελλάδα, παρά την εύκολη πρόσβαση σε θρεπτικά και ασφαλή τρόφιμα
description: Aim of the study: The goal of this study was to investigate the effect of maternal nutrition on the development of pregnancy. In the context of this holistic approach, the following objectives were targeted: a) the evaluation of maternal intake at food level using a semi-quantitative FFQ, b) the assessment of the degree of inadequacy at the level of micronutrients, c) the determination of free amino acid concentration in the amniotic fluid during the second trimester of pregnancy and d) the exploration of the potential impact of selected nutrients on amniotic fluid profile during the second trimester of pregnancy. Materials and methods: 518 singleton pregnant women, undergoing amniocentesis for prenatal diagnosis, between sixteenth and twenty-sixth week of gestation, participated in the study. Dietary assessment was carried out through personal interview, using a semi-quantitative FFQ. Nutrient inadequacy was estimated using the EAR cut-point method, while the probability approach was used in the case of vitamin E. Reversed-phase high performance liquid chromatography was used to determine amniotic fluid free amino acid concentration. The SPSS version 27.0 was used for all statistical analysis. Results: As expected processed cereals contributed to a large extend (14.31%) to daily energy intake, but unexpectedly they were recorded as a main source of iron intake as well (20.06%), due to the frequency of their consumption. Folate intake was covered mainly from vegetables (26.35%) and fruits - juices (18.08%). As far as, the degree of adequacy is concerned, it was observed that 100%, 99.03%, 62%, 59.27%, 50.39% and 49.03% of the participants did not meet the EAR or AI for iron, folic acid, vitamin E, vitamin A, calcium and magnesium respectively. Bootstrap confidence intervals may better reflect reality. The percentage of the population with inadequate folate intake ranged from 98.3%-99.8%, while the estimated interval for magnesium was 43.4% -61.1%. During the analysis of amniotic fluid, fifteen amino acids were identified and quantified. Statistically significant positive correlations were observed between maternal protein intake and glycine (r = 0.332, p = 0.028), valine (r = 0.397, p = 0.008), leucine (r = 0.358, p = 0.017), tryptophan (r = 0.337, p = 0.025) and cysteine (r = 0.419, p = 0.005) of amniotic fluid. Also, a negative correlation was observed between iron intake and tyrosine (r = -0.340, p = 0.024), while a positive correlation was observed between zinc intake and leucine (r = 0.331, p = 0.028). Conclusions: In conclusion, insufficient maternal micronutrient status is an important public health issue, even in developed countries, such as Greece, where a balanced diet is generally accessible